Էլիֆ Էլմաս

Էլիֆ Էլմաս (մակեդոներեն՝ Елиф Елмас, սեպտեմբերի 24, 1999(1999-09-24), Čair Municipality, Skopje Statistical Region, Հյուսիսային Մակեդոնիա), մակեդոնացի պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Հյուսիսային Մակեդոնիայի ազգային հավաքականի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Ռաբոտնիչկի ===
Էլմասը Ռաբոտնիչկիի ակադեմիայի սան է։ Իր պրոֆեսիոնալ դեբյուտը նշեց 2015 թվականի հոկտեմբերի 4-ին՝ փոխարինման մտնելով Մետալուրգ Սկոպիեի դեմ խաղում։ Իր առաջին գոլը խփեց 2016 թվականի ապրիլի 10-ին՝ Հորիզոնտ Տուրնովոյի դեմ խաղում։ Առաջին հանդիպումը եվրոպական առաջնություններում անցկացրեց հունիսի 28-ին՝ Եվրոպայի Լիգայի որակավորման առաջին փուլի Բուդուչնոստ Պոդգորիցայի դեմ խաղում և այս խաղում դառնալով գոլի հեղինակ։ Օգոստոսի 10-ին Էլմասը դուբլ ձևակերպեց Մակեդոնիա Գյորչե Պետրովի դեմ խաղում՝ այս խաղում տալով նաև գոլային փոխանցում։ Սեպտեմբերի 10-ին մակեդոնացին գոլի և գոլային փոխանցման հեղինակ դարձավ Սիլեքսի դեմ խաղում։ 2017 թվականի մարտի 12-ին Էմլասը խփեց Պելիստեր Բիտոլայի դեմ հանդիպման միակ գնդակը՝ 1-0 հաշվով հաղթանակ պարգևելով Ռաբոտնիչկիին։ Մարտի 18-ին նա 2 գոլային փոխանցում տվեց Սիլեքսի դեմ խաղում՝ օգնելով իր թիմին հաղթել 2-0 հաշվով։ Ռաբոտնիչկիի կազմում Էլմասը անցկացրեց 46 հանդիպում՝ դառնալով 8 գոլի և 8 գոլային փոխանցման հեղինակ։


=== Ֆեներբահչե ===
2017 թվականի ամռանը Էլմասը միացավ Ֆեներբահչեին։ Իր դեբյուտը Թուրքիայի առաջնությունում նշեց 2018 թվականի հունվարի 28-ին՝ փոխարինման մտնելով Տրաբզոնսպորի դեմ խաղում։ Իր առաջին գոլը խփեց սեպտեմբերի 16-ին՝ Կոնյասպորի դեմ խաղում։ Առաջին հանդիպումը Եվրոպայի Լիգայի խմբային փուլում անցկացրեց սեպտեմբերի 20-ին՝ թիմի մեկնարկային կազմում խաղադաշտ դուրս գալով Դինամո Զագրեբի դեմ խաղում։ 2019 թվականի հունվարի 17-ին Էլմասը հեռացվեց խաղադաշտից Թուրքիայի գավաթի Ումրանիեսպորի դեմ խաղում՝ կարմիր քարտ ստանալով հանդիպման 47-րդ րոպեին։ Ապրիլի 14-ին մակեդոնացին գոլ խփեց Գալաթասարայի դեմ խաղում, իսկ հանդիպումն ավարտվեց 1-1 հաշվով։ Ֆեներբահչեի կազմում Էլմասը անցկացրեց 47 հանդիպում՝ դառնալով 4 գոլի և 1 գոլային փոխանցման հեղինակ։


=== Նապոլի ===
2019 թվականի հուլիսի 23-ին Էլմասը 16 միլիոն եվրոյի դիմաց տեղափոխվեց Նապոլի։


== Միջազգային կարիերա ==
Էլմասը ներկայացրել է Հյուսիսային Մակեդոնիան բոլոր տարիքային երիտասարդական հավաքականներում։ 2017 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով թիմի բոլոր 3 խաղերում և գոլային փոխանցման հեղինակ դառնալով Պորտուգալիայի դեմ խաղում։ Հյուսիսային Մակեդոնիան դուրս մնաց մրցաշարի խմբային փուլից՝ զբաղեցնելով վերջին հորիզոնականը իր խմբում։
Հյուսիսային Մակեդոնիայի ազգային հավաքականում իր դեբյուտը Էլմասը նշեց 2017 թվականի հունիսի 11-ին՝ փոխարինման մտնելով Իսպանիայի դեմ խաղում։ 2018 թվականի հոկտեմբերի 16-ին նա հեռացվեց խաղադաշտից Հայաստանի դեմ խաղում՝ ստանալով երկրորդ դեղին քարտը հանդիպման 90-րդ րոպեին։ Իր առաջին գոլը ազգային հավաքականի կազմում Էլմասը խփեց 2019 թվականի մարտի 21-ին՝ դուբլ ձևակերպելով Լատվիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 14-ի դրությամբ


=== Միջազգային վիճակագրություն ===
2019 թվականի օգոստոսի 14-ի դրությամբ


=== Միջազգային գոլեր ===


== Նվաճումներ ==


=== Ակումբային ===
Ռաբոտնիչկի

Մակեդոնիայի գավաթ. երկրորդ տեղ. 2015–16


== Ծանոթագրություններ ==


== Արտաքին հղումներ ==
Էլմասի պաշտոնական Ինստագրամի էջը
Էլմասը transfermarkt-ում
Էլմասը soccerbase.com-ում
Էլմասը WhoScored.com կայքում
Էլմասը Նապոլիի պաշտոնական կայքում Archived 2019-08-24 at the Wayback Machine.
Էլմասը ՈՒԵՖԱ-ի պաշտոնական կայքում
Էլմասը Թուրքիայի ֆուտբոլի ֆեդերացիայի կայքում